Държавен вестник, бр. 66, 2010 г., стр. 53

БРОЙ  66	
Д Ъ Р Ж А В Е Н  В Е С Т Н И К 	
СТР.  53  
определя общата, отрасловата и специфичната 
задължителна професионална подготовка за 
професията, както и избираемата подготовка. 
(3) Съдържанието на всеки вид задължителна 
професионална подготовка по ал. 2 включва:
1. необходимите професионални компетен­
ции (знания, умения и професионално-лично­
стни качества); 
2. тематичните области, от които се формира 
съдържанието на учебните предмети/модули.
Чл. 5. С ДОИ по чл. 1 се определят и вхо­
дящото минимално образователно равнище, 
описанието на професията, целите на обуче­
нието, резултатите от ученето, изискванията 
към материалната база и изискванията към 
обучаващите.
Преходни и заключителни разпоредби
§ 1. Учебните планове и учебните програми 
за обучение по професията, действащи към 
влизане в сила на тази наредба, се прилагат 
до разработване и утвърждаване на учебните 
планове и учебните програми по чл. 3.
§ 2. Тази наредба се издава на основание 
чл. 17, т. 3 във връзка с чл. 16, т. 7 от Закона 
за народната просвета.
§ 3. Наредбата влиза в сила от деня на об­
народването є в „Държавен вестник“.
Министър: С. Игнатов
Приложение 
към чл. 2 
Държавно образователно изискване за придоби­
ване на квалификация по професията „Работник 
в полимерните производства“
Професионално направление:
 524
Химични продукти и технологии
Наименование на професията:
 524090
 Работник в полимерните производства 
Специалност:
Степен на профе­
сионална квалифи­
кация:
5240901
Преработване на 
полимери 
Първа
1. Входни характеристики 
1.1. Изисквания за входящо минимално обра­
зователно равнище за ученици и за лица, навър­
шили 16 години. 
За придобиване на първа степен на професио­
нална квалификация по професията „Работник в 
полимерните производства“ от Списъка на профе­
сиите за професионално образование и обучение 
по чл. 6, ал. 1 ЗПОО (утвърден от министъра 
на образованието и науката със Заповед № РД 
09-413 от 12.05.2003 г., изм. и доп. със Заповед 
№ РД 09-04 от 08.01.2004 г., Заповед № РД 09-34 от 
22.01.2004 г., Заповед № РД 09-255 от 09.04.2004 г., 
Заповед № РД 09-274 от 18.02.2005 г., Заповед 
№ РД 09-1690 от 29.09.2006 г., Заповед № РД 
09-828 от 29.06.2007 г., Заповед № РД 09-1891 от 
30.11.2007 г., Заповед № РД 09-298 от 19.02.2009 г. и 
Заповед № РД 09-1803 от 29.10.2009 г.) входящото 
минимално образователно равнище за ученици е 
завършен шести клас.
За придобиване на първа степен на професио­
нална квалификация по професията „Работник в 
полимерните производства“ входящото минимално 
образователно равнище за лица, навършили 16 
години, е завършен начален етап на основното 
образование или успешно завършен курс за огра­
мотяване по реда на Закона за насърчаване на 
заетостта.
1.2. Изисквания за входящото квалификационно 
равнище или професионален опит.
За обучение по професията „Работник в поли­
мерните производства“ с придобиване на първа 
степен на професионална квалификация не се 
изисква кандидатите да притежават предишна про­
фесионална квалификация или професионален опит.
За обучение по професията „Работник в поли­
мерните производства“ с придобиване на първа 
степен на професионална квалификация на лица 
с професионален опит по тази професия може да 
се организира надграждащо обучение. Съдържа­
нието на обучението се определя след сравнение 
на компетенциите и резултатите от ученето, 
описани в Държавното образователно изискване 
за придобиване на квалификация по професията. 
2. Описание на професията
2.1. Трудови дейности, отговорности, лично­
стни качества, особености на условията на труд, 
оборудване и инструменти, изисквания за упраж­
няване на професията, определени в законови 
и подзаконови актове (здравословно състояние, 
правоспособност и др.).
Работникът в полимерните производства може 
да работи в предприятия и фирми от сектора на 
химическата индустрия, в които се осъществява 
производство и преработка на полимери. 
Химическата промишленост използва като 
суровини продукти от преработката на нефта и 
въглеводородните газове. От тях се получават 
нови, по-сложни химични продукти, към които 
се отнасят и синтетичните полимерни материали. 
Независимо че крайните продукти в химичните 
производства са твърде много и разнообразни, 
при сравняване на технологиите за тяхното по­
лучаване се установяват много прилики – при 
тях се използват близки или подобни операции, 
оборудване и прибори за контрол на процесите. 
Всеки работник в химическо производство ра­
боти с машини, уреди и апарати и по време на 
своята дейност осъществява операции, свързани 
с транспорт и съхранение на суровините, тяхната 
подготовка и включване в технологичния процес; 
наблюдение на работните процеси; извеждане 
на крайния продукт от технологичния процес и 
неговата подготовка за транспорт. 
При изпълнение на тези задължения работникът 
трябва да поема отговорност за своята работа, 
да спазва технологичната последователност на 
дейностите, да познава и спазва изискванията за 
качество и безопасни условия на труд.